section_heading: No Angel (2001. – 2002.)
paragraph_text: Godine 2001. album "No Angel" je, dvije godine nakon originalnog izdavanja 1. lipnja 1999. godine, objavljen u ostatku svijeta, gdje je postigao izuzetan uspjeh, a izdvojile su se pjesme "Here With Me", "Thank You", "Hunter", "All You Want" i "Don't Think of Me". Ovaj album je Dido donio mnogo nagrada, među kojima su najznačajnije MTV-jeva nagrada za Najboljeg novog izvođača (2001.) i BRIT nagrade za najbolji album i najboljeg ženskog izvođača (2002.)